Na temelju članka 10. stavka 3. Zakona o financiranju političkih aktivnosti, izborne promidžbe i referenduma ("Narodne novine" broj 29/19 i 98/19) i članka 34. Statuta Grada Opuzena ("Službeni glasnik Grada Opuzena" broj 3/13, 2/18 (Statutarna odluka o izmjenama i dopunama Statuta Grada Opuzena), 2/21 (Statutarna odluka o izmjenama i dopunama Statuta Grada Opuzena), 3/21 (pročišćeni tekst), Gradsko vijeće Grada Opuzena na XXXV. sjednici održanoj ____ prosinca 2024. godine, donijelo je 
O D L U K U
o raspoređivanju sredstava za 
za rad političkih stranaka i kandidacijske liste grupe birača 
zastupljenih u Gradskom vijeću Grada Opuzena za period siječanj - travanj 2025. god.

Članak 1.

Ovom Odlukom raspoređuju se sredstva za financiranje političkih stranaka i nezavisnih vijećnika zastupljenih u Gradskom vijeću Grada Opuzena (u daljnjem tekstu: Gradsko vijeće) za period siječanj - travanj 2025. godine, a koja se osiguravaju u Proračunu Grada Opuzena u ukupnom iznosu od 1.330,00 €.

Članak 2.

Pravo na redovito godišnje financiranje imaju političke stranke zastupljene u Gradskom vijeću i članovi Gradskog vijeća izabrani kao nezavisni vijećnici prema konačnim rezultatima izbora.

Za svakog člana Gradskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerno broju njenih članova u Gradskom vijeću.

Za svakog izabranog člana Gradskog vijeća podzastupljenog spola, pojedinoj političkoj stranci, odnosno članu Gradskog vijeća izabranom kao nezavisni vijećnik utvrđuje se uvećana naknada u visini 10% iznosa predviđenog po svakom članu Gradskog vijeća.

Članak 3.

Za svakog člana Gradskog vijeća utvrđuje se godišnji iznos od 300,00 €.

Za svakog člana Gradskog vijeća podzastupljenog spola utvrđuje se godišnji iznos od 330,00 €.

Članak 4.

Političkim strankama koje participiraju u Gradskom vijeću sredstva se doznačuju na žiroračun političke stranke, a članovima nezavisnih lista sredstva se isplaćuju na poseban račun člana nezavisne liste, tromjesečno, u jednakim iznosima.

Članak 5.

Ova Odluka stupa na snagu osmog dana od dana objave u „Službenom glasniku Grada Opuzena".

